नई दिल्ली। दिल्ली हवाईअड्डा परिचालक डायल ने एक नई उड़ान प्रबंधन प्रणाली शुरू की है जिससे उत्सर्जन में कमी आएगी और विमानन कंपनियों के ईंधन में बचत के साथ-साथ उनका प्रदर्शन सुधरेगा। ‘दिल्ली एयरपोर्ट कोलोबोरेटिव डिसिजन मेकिंग’ नामक इस प्रणाली को एयर ट्रैफिक कंट्रोल, दिल्ली इंटरनेशनल एयरपोर्ट लिमिटेड और आईजीआई हवाईअड्डा से परिचालित होने वाली विमान कंपनियों द्वारा संयुक्त रूप से विकसित किया गया है।
डायल के मुख्य परिचालन अधिकारी मार्शल हंगरब्यूहलर ने कहा कि इस प्रणाली को 5 जून को लागू किया गया। यह एटीसी, एयरलाइंस जैसे सभी अंशधारकों को आम सूचनाएं प्रदान करेगा और उन्हें विमान के उड़ान भरने का ठीक-ठीक समय निर्धारित करने में मदद करेगा। इसके कारण टैक्सी-वे पर उड़ान के इंतजार में खड़े विमानों की लंबी कतार खत्म हो सकेगी।
hin_Deva hin_Deva